
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8
Poslovni broj: Pp-1793/2026
                                	

U   I M E   R E P U B L I K E   H R V A T S K E 

P R E S U D A

Općinski prekršajni sud u Zagrebu, po sutkinji Mireli Prstec Batarelo, uz sudjelovanje zapisničarke Biljane Maljković, u prekršajnom predmetu protiv I-okr. pravne osobe Agora d.o.o. i II-okr. odgovorne osobe Roberta Jakšić, zbog prekršaja  iz čl. 11. st. 1. t. 3. i 4. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije ("Narodne Novine" br. 71/23), po optužnom prijedlogu Hrvatske energetske regulatorne agencije klasa: 391-49/25-01/48 ur.br. 371-06-25-3 od 9. veljače 2026. godine, nakon provedene glavne rasprave, u nazočnosti predstavnika tužitelja i odsutnosti I i II okrivljenika, na temelju čl. 183. Prekršajnog zakona ("Narodne Novine" br. 107/07, 39/13, 157/13, 110/15, 70/17, 118/18, 114/22), dana 20. ožujka 2026. godine, objavio i

p r e s u d i o   j e 

	I-okr. pravna osoba Agora d.o.o. za trgovinu i usluge, OIB 9181526438, sa sjedištem u Virovitici, Ulica Antunovac 19, prekršajno kažnjavana, 

	II-okr. odgovorna osoba Robert Jakšić, sin Željka, rođena 12. listopada 1981. godine u Virovitici, OIB 04737991973, odgovorna osoba u pravnoj osobi, sa stanom u Virovitici, Ulica Vladimira Nazora 7, prekršajno kažnjavan, 

k r i v i    s u

I/ 1. što su u na području Republike Hrvatske u razdoblju od 1. srpnja 2023. godine do 30. kolovoza 2023. godine iako su na temelju sklopljenih ugovora o prodaji električne energije na veleprodajnom tržištu električne energije i to Ugovora broj P-22-127 o kupoprodaji električne energije sklopljenog s energetskim subjektom HEP –Opskrba d.o.o. koji je stupio na snagu dana 1. listopada 2022. godine i Ugovora broj P-23-41 o kupoprodaji električne energije sklopljenog s energetskim subjektom HEP-Opskrba d.o.o. koji je stupio na snagu dana 1. siječnja 2023. godine stjecali tržišni prihod prodajom iznad gornje granice cijene iz čl. 3. st. 1. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije, odnosno iznad 180 eura po MWh proizvedene električne energije na razini kalendarskog mjeseca i to po prosječnoj ponderiranoj cijeni od 348,31 eura po MWh proizvedene električne energije u razdoblju od 1. prosinca 2022. god 30. lipnja 2023. godine te su kao takvi bili obveznici dostave podataka obračuna i uplate viška tržišnih prihoda: nisu u roku određenom čl. 4.st. 4. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije, odnosno u roku od 60 dana odana stupanja na snagu Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije tj. do 30.kolovoza 2023.godine višak tržišnih prihoda ostvaren, na temelju sklopljenih ugovora o prodaji električne energije na veleprodajnom tržištu električne energije i to Ugovora broj P-22-127 o kupoprodaji električne energije sklopljenog s energetskim subjektom HEP –Opskrba d.o.o. koji je stupio na snagu dana 1. listopada 2022. godine i Ugovora broj P-23-41 o kupoprodaji električne energije sklopljenog s energetskim subjektom HEP-Opskrba d.o.o. koji je stupio na snagu dana 1. siječnja 2023.godine, Prodajom električne energije iznad gornje granice cijene iz čl. 3.st.1. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije, odnosno iznad 180 eura po MWh proizvedene električne energije na razini kalendarskog mjeseca I to po prosječnoj ponderiranoj cijeni od 348,31 eura po MWh proizvedene električne energije u razdoblju od 1.prosinca 2022.godine do 30.lipnja 2023.godine uplatiili u Fond za zaštitu okoliša I energetsku učinkovitost,
dakle što su kao pravna osoba i odgovorna osoba u pravnoj osobi nisu postupali u skladu s čl. 4.st.4. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije,
čime su počinili prekršaj  kažnjiv čl.11.st.1.t.3.i st. 2. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije,

2. što nisu u roku od 60 dana od dana stupanja na snagu Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije, tj.do dana 30.kolovoza 2023.godine Hrvatskoj energetskoj regulatornoj agenciji dostavili podatke (uplatnice potvrde plaćanju I sl.) o izvršenim uplatama s osnove viška tržišni prihoda Fondu za zaštitu okoliša I energetsku učinkovitost u skladu s čl.6.st.1. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije,
dakle što su kao pravna osoba i odgovorna osoba u pravnoj osobi nisu postupali u skladu s čl.6.st.1. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije,
čime su počinili prekršaj  kažnjiv čl.11.st.1.t.4. i st. 2. Zakona o provedbi Uredbe Vijeća (EU) 2022/1854 o hitnoj intervenciji za rješavanje pitanja visokih cijena energije,
pa se okrivljenicima temeljem cit. zakonskih odredbi,

                                                u t v r đ u j e
I-okr. pravnoj osobi 
za djelo pod točkom 1. novčana kazna u iznosu od 3.000,00 eura (tritisuće) 
za djelo pod točkom 2. novčana kazna u iznosu od 3.000,00 eura (tritisuće) 
odnosno primjenom čl. 39. st. 1. Prekršajnog zakona izriče se  ukupna novčana kazna u iznosu 6.000,00 eura (šesttisuća)

 II-okr. odgovornoj osobi 
za djelo pod točkom 1. novčana kazna u iznosu od 150,00 eura (stopedeset) 
za djelo pod točkom 2. novčana kazna u iznosu od 150,00 eura (stopedeset) odnosno primjenom čl. 39. st. 1. Prekršajnog zakona izriče se  ukupna novčana kazna u iznosu 300,00 eura (tristo).
II/ Temeljem čl. 33. st.11. Prekršajnog zakona I. i II. okrivljenici su obvezni platiti novčanu kaznu u korist Državnog proračuna putem priložene uplatnice i to u roku od 1 (jedan) mjesec po pravomoćnosti ove presude, a u protivnom postupit će se prema odredbi čl. 34. Prekršajnog zakona. Ukoliko u ostavljenom roku plate 2/3 novčane kazne, smatrat će se da je novčana kazna plaćena u cjelini.	

III/ Temeljem čl. 139. st. 3. u vezi s čl. 138. st. 2. i 3. Prekršajnog zakona, I. i II. okrivljenici su obvezni naknaditi trošak prekršajnog postupka u paušalnom iznosu od 100,00 (sto) eura – S V A K I, u korist Državnog proračuna putem priložene uplatnice i to u roku od 1 (jedan) mjesec po pravomoćnosti ove presude, a u protivnom troškovi će se naplatiti prisilno, temeljem čl. 152. st. 4. i 11.  Prekršajnog zakona.

IV/ Temelj čl. 76. Prekršajnog zakona oduzima se protupravno stečena imovinska korist I okrivljenoj pravnoj osobi i II okrivljenoj odgovornoj osobi u iznosu od 17.945,90 eura (sedamnaesttisućadevetstočetrdesetpeteuraidevedesetcenti)koji iznos je Hrvatska energetska regulatorna agencija utvrdila na temelju podataka i dokumentacije koju su okrivljenici dostavili.

Obrazloženje 

	1. Hrvatske energetske regulatorne agencije klasa: 391-49/25-01/48 ur.br. 371-06-25-3 od 9. veljače 2026. godine, protiv okrivljenika, zbog prekršajnog djela činjenično i pravno opisanog u izreci ove presude.
2. U pisanoj obrani I i II-okr. naveli su kako nije postojala namjera izbjegavanja zakonskih obveza niti ostvarivanja protupravne imovinske koristi. Radi se o malom proizvođaču električne energije iz obnovljivih izvora, koji upravlja foto naponskom elektranom priključne snage 160 kW pri čemu je okrivljenik tek minimalno iznad granice snage koja je određena kao kriterij za primjenu predmetnih zakonskih odredbi. Okrivljenik nikada nije osporavao postojanje obveze niti pokušao izbjeći podmirivanje. Naprotiv dana 8.10.2024 godine Fond za zaštitu okoliša i energetsku učinkovitost zamoljen je da se omogući obročna otplata dugovanja, nije odobreno. Pravna osoba trpi značajne financijske poteškoće uzrokovane drastičnim padom tržišne cijene električne energije što ugrožava poslovanje društva, mole ublaženu kaznu.
2.1. Predstavnica tužitelja očituje se na obranu okrivljenika na način da iz iste proizlazi da okrivljenici nisu u svojoj obrani iznijeli činjenice niti dostavili dokaze da prekršaj nije počinjen onako kako je opisan u OP, a svi navodi iz obrane irelevantni su u odnosu na činjenicu da okrivljenici do danas nisu platili dužan iznos iz viška tržišnih prihoda , pa jednako tako isto nisu učinili niti u roku koji je bio propisan zakonom.
3. Tijekom dokaznog postupka sutkinja je ispis e-maila od 31.08.2023.,  Aneks ugovora o opskrbi krajnjeg kupca Broj O-18-2050632/2 sklopljen između HEP-OPSKRBA d.o.o. kao opskrbljivača i Agora d.o.o. kao kupca od 13. travnja 2023 i obračunski intervali potvrda o trajnom pogonu broj 4020-70123699-8000000068 d 22. studenog 2022.,  računi, Ugovor broj P-2-127-O kupoprodaji električne energije sklopljen između AGORA d.o.o. kao proizvođača i HEP OPSKHRBA d.o.o. kao otkupljivača dana 8. rujna 2022. godine, prilog I – podaci o obračunskim mjestima,  Ugovor broj P-23-41 kupoprodaji električne energije sklopljen između AGORA d.o.o. kao proizvođača i HEP OPSKHRBA d.o.o. kao otkupljivača dana 17. prosinca  2022. godine, podaci o obračunskim mjestima, dopuna izvještaja Fondu za zaštitu okoliša od 20. prosinca 2023., potraživanje s osnova viška tržišnih prihoda od 18. rujna 2024., zakon o provedbi Uredbi Vijeća EU 2022/1854 – dostava podataka traži se od 7. studenog 2024, od 19. studenog 2024., od 22. travnja 2025.,  podaci – dostavljaju se od 24. travnja 2025., obavijest,  povratnice, , dostava podataka od 5. rujna 2025. – traži se,  dostava podataka – 11. rujna 2025.,  izvadak iz sudskog registra za I-okr-,  potvrde iz PE, pisana obrana I i II-okr., punomoć predstavniku tužitelja od 18. ožujka 2026.
3.1. Uvidom u izvješće Fonda za zaštitu okoliša i energetsku učinkovitost za obračun viška tržšnih prihoda od uključivo prosinca 2022. godine do lipnja 2023. godine Agora d.o.o. je u obvezi platiti višak tržišnih prihoda u iznosu od 17.945,90 eura.
4. Predstavnica tužitelja u završnoj riječi navela je kako ostaju kod optužnog prijedloga, te predlažu da se okrivljeni kazne po zakonu i da im se oduzme imovinska korist, koja je utvrđena na način da odgovara višku tržišnih prihoda koji su okrivljeni bili dužni platiti fondu, a koji odgovara i iznosu koji je naveden u konačnom izvještaju koji je tužitelj dostavio Fondu i o kojem iznosu je Fond obavijestio tužitelja da nije plaćen u propisanom roku niti do dana podnošenja optužnog prijedloga.
5. Na temelju priznanja okrivljenika i provedenog postupka cijeneći sve dokaze, pojedinačno i u njihovoj uzajamnoj povezanosti, nesporno je utvrđeno kako su okrivljenici počinili djelo prekršaja koje im se stavlja na teret, na način i pod uvjetima kako se to navodi u izreci ove presude, pa ih je proglasila krivima i kaznila novčanim kaznama.           
6. Prilikom izricanja novčane kazne okrivljenicima za naveden prekršaj, sutkinja je vodila računa o stupnju krivnje, opasnosti djela i svrsi kažnjavanja. Kao olakotnu okolnost cijenila je iskreno priznanje, dok je kao otegotnu okolnost cijenila raniju prekršajnu nekažnjavanost okrivljenika, pa im je izrekla novčane kazne, koje drži primjerenima za počinjeno djelo, te da će se i tako izrečenim kaznama, postići svrha kažnjavanja i na okrivljenike djelovati preventivno na način da se ubuduće klone ovakvih i sličnih prekršaja.
7. Temelj čl. 76. Prekršajnog zakona oduzima se protupravno stečena imovinska korist I okrivljenoj pravnoj osobi i II okrivljenoj odgovornoj osobi u iznosu od 17.945,90 eura (sedamnaesttisućadevetstočetrdesetpeteuraidevedesetcenti) koji iznos je Hrvatska energetska regulatorna agencija utvrdila na temelju podataka i dokumentacije koju su okrivljenici dostavili.
8. Odluka o trošku postupka temelji se na citiranim zakonskim odredbama visina paušalnog iznosa određena s obzirom na složenost i trajanje prekršajnog postupka.

         U Zagrebu,  20. ožujka 2026. godine

           Zapisničarka							            Sutkinja
       Biljana Maljković					            Mirela Prstec Batarelo 


	Pouka o pravu na žalbu:
	Protiv presude dopuštena je žalba  u roku od 8 (osam) dana od dana dostave  prijepisa presude. Žalba se podnosi Općinskom prekršajnom sudu u Zagrebu, Avenija Dubrovnik 8 u dva  primjerka, a o žalbi odlučuje Visoki prekršajni sud Republike Hrvatske.

DOSTAVNA NAREDBA;
1. I-okr. Agora d.o.o. Virovitica, Ulica Antunovac 19
2. II-okr. Robert Jakšić, Virovitica, Ulica Vladimira Nazora 7,
3. Tužitelj: Hrvatske energetske regulatorne agencije, Zagreb, Ulica grada Vukovara 14. 
4. Za spis.

